**Grozījumi likumā “Par nodokļiem un nodevām”**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109.nr.) šādus grozījumus:

1. Izteikt 1.panta 2.punktu šādā redakcijā:

„2) **valsts nodeva** – obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas, kam piemīt regulējošs raksturs, apmērs nav tiešā veidā saistīts ar institūciju veikto darbību izmaksu segšanu.”

1. Papildināt likumu ar 7.2 pantu šādā redakcijā:

„**7.2 pants. Valsts ieņēmumu dienesta izdotā administratīvā akta un citu lēmumu un dokumentu paziņošana, izmantojot elektroniskos sakarus**

1. Valsts ieņēmumu dienests izdoto administratīvo aktu (arī nelabvēlīgu administratīvo aktu) un citus lēmumus, dokumentus un informāciju nodokļu maksātājam, kurš ir Valsts ieņēmumu dienesta elektroniskās deklarēšanas sistēmas lietotājs, paziņo, izmantojot Valsts ieņēmumu dienesta elektroniskās deklarēšanas sistēmu, vienlaikus par to nosūtot informāciju uz nodokļu maksātāja elektroniskās deklarēšanas sistēmā norādīto e-pasta adresi.
2. Administratīvais akts uzskatāms par paziņotu otrajā darba dienā pēc tā ievietošanas Valsts ieņēmumu dienesta elektroniskās deklarēšanas sistēmā.
3. Šā panta pirmajā un otrajā daļā minētais neattiecas uz gadījumiem, ja nodokļu maksātājs, kurš ir Valsts ieņēmumu dienesta elektroniskās deklarēšanas sistēmas lietotājs, ir norādījis citu konkrētā dokumenta paziņošanas veidu.”
4. 10.pantā:

aizstāt otrās daļas pirmajā teikumā vārdus „un atvieglojumi” ar vārdiem „atvieglojumi, atbrīvojumi, kā arī valsts nodevas a**t**maksas kārtība gadījumos, kad pieņemts nelabvēlīgsgala lēmums”;

 papildināt trešo daļu pēc vārda „likmes” ar vārdu „atbrīvojumi”.

1. Papildināt 15.panta pirmo daļu ar 13.punktu šādā redakcijā:

„13) iesniegt nodokļu administrācijai citas Eiropas Savienības dalībvalsts pieprasījuma iesniedzējas iestādes pieprasīto informāciju, ja iesniedzējai dalībvalstij šī informācija ir paredzami svarīga nodokļu administrēšanas vajadzībām. Šo informāciju pēc nodokļu administrācijas pieprasījuma sniedz neatkarīgi no tā, vai tā ir nepieciešama Latvijas Republikas nodokļu administrēšanas vajadzībām.”

1. Papildināt 18.1 panta pirmās daļas 1.punktu ar otro teikumu šādā redakcijā:

„Nodokļu administrācija nodrošina arī tādas informācijas, kas nav tās rīcībā, iegūšanu un sniegšanu citas Eiropas Savienības dalībvalsts nodokļu administrācijai, ja šī informācija ir nepieciešama, lai izpildītu pieprasījumu sniegt informāciju, kas ir paredzami svarīga nodokļu administrēšanas vajadzībām pieprasījuma iesniedzējā dalībvalstī.”

1. Izslēgt 19.pantu.
2. Informatīvajā atsaucē uz Eiropas Savienības direktīvām:

izslēgt 5., 6., 7., 8. un 9.punktu;

papildināt informatīvo atsauci ar 14.punktu šādā redakcijā:

„14) Padomes 2011.gada 15.februāra direktīvas 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK.”

1. Papildināt pārejas noteikumus ar 145.punktu šādā redakcijā:

„142. Šā likuma 15.panta pirmās daļas 13.punkts un 18.1 panta pirmās daļas 1.punkta otrais teikums stājas spēkā 2013.gada 1.janvārī.”

Ministru prezidents                   V. Dombrovskis

Finanšu ministrs                       A.Vilks

07.06.2012 8:57

500

Ingūna Runča, 67083919

Inguna.Runca@fm.gov.lv